Friend of a Friend

«Friend of a Friend» (norsk oversettelse: venn av en venn) er en indiepopsang fra 2019 som fremføres av det tsjekkiske bandet Lake Malawi. Sangen var Tsjekkias bidrag til Eurovision Song Contest 2019 i Tel Aviv i Israel.

Om sangen 
Sangen er skrevet av Jan Steinsdoerfer, Mikolaj Trybulec og Albert Černý, og den fremføres av indiebandet Lake Malawi. Sangen ble sendt inn til Česká televizes konkurranse Eurovision Song CZ, der vinneren får representere Tsjekkia i Eurovision Song Contest. Av rundt 300 innsendte sanger, ble «Friend of a Friend» plukket ut som en av åtte finalister til finalen. Sangen vant finalen og ble dermed Tsjekkias bidrag til Eurovision Song Contest 2019.

Eurovision Song Contest 
I januar 2019 ble Tsjekkia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Tsjekkia har startnummer 6. «Friend of a Friend» ble blant de ti beste i sin semifinale og kvalifiserte seg dermed til finalen lørdag 18. mai. I finalen kom sangen på ellevteplass av 26 deltakere. Låten fikk blant annet 12 poeng fra den norske juryen.

Referanser

Eksterne lenker 
 

 
 
 
 
 
 

Tsjekkisk musikk
Tsjekkiske sanger
Bidrag til Eurovision Song Contest 2019
Sanger fra 2019